Bybelskool » Verag
Posts Tagged 'Verag'
Iemand vra my oor die riglyn in Psalm 15:4 dat van gelowiges wat die tempel wil betree verwag word om "dié te verag wat deur God verwerp is." En vra ook hoe dit verband hou met die ander riglyn in vers 3 dat jy niemand mag beledig nie. Nogal 'n interessante een!
'n Bietjie agtergrond: Psalm 15 gee 10 riglyne vir iemand wat in die tempel die Here wil kom aanbid (die priesters het dit waarskynlik vir tempelgangers uitgespel, soos ook die geval is in Psalm 24, 'n tweelingPsalm van dié een). Die riglyne was: 1) onberispelike (blaamlose) lewenswandel, 2) regdoen, 3) waarheid praat, en die teendeel, 4) nie kwaadpraat nie, 5) niemand beledig nie, 6) dié verag, NB, wat deur God verwerp is, maar daarteenoor 7) Godsdienaars eer, 8) woordhou, 9) nie rente vra vir sy eie mense, veral van die behoeftiges, nie, 10) hom nie laat omkoop om onskuldiges te kort te doen nie.